Arhaični irski
Arhaični irski ili primitivni irski (engleski: Primitive Irish, Archaic Irish, ISO-pgl) je izumrli otočki keltski jezik, najstarija forma gelskih jezika, poznata danas samo po fragmentima napisanih u kamenu oghamskim alfabetom. To su uglavnom lična imena, takvi kameni natpisi nastali između 350. -  650. naše ere pronađeni su po Irskoj i po zapadu Britanije.

Pronađeno je oko 300 natpisa na arhaičnom irskom isklesanih na kamenim stupovima.

Najviše takvih kamenih natpisa pronađeno je u Munsteru, naročito u Grofoviji Kerry i Grofoviji Cork. Manji broj pronađen je i po Škotskoj i Otoku Man, a nešto više po Walesu, Devonu  i Cornwallu . Na evropskom kopnu nije pronađen nijedan. Većina oghamskih natpisa pronađenih po zapadu Britanije popraćena je latinskomj verzijom istog teksta. Upravo ti dvojezični monografi na dvostrukom pismu odigrali su važnu ulogu u dešifriranju natpisa i ispravnoj transliteraciji oghama.

Ugled oghamskog pisma smanjio se negdje oko 7. vijeka, pa se njegovo korištenje svelo na privatne korisnike.

Izvori

Vanjske veze

 English Primitive Irish Dictionary online  
 Ogham inscriptions and Primitive Irish 

Keltski jezici
Jezici po abecedi